Title: 8. Daň z príjmov (II.) - daň právnickej osoby

Q: Miesto skutočného vedenia je miesto, kde
A: sa vytvárajú alebo prijímajú zásadné riadiace rozhodnutia a obchodné rozhodnutia pre právnickú osobu ako celok, aj ak adresa tohto miesta nie je zapísaná v obchodnom registri.

Q: Právnická osoba, ktorá má na území Slovenskej republiky sídlo alebo miesto skutočného vedenia je daňovníkom
A: s neobmedzenou daňovou povinnosťou

Q: Predmetom dane daňovníka, ktorý je správcovskou spoločnosťou a vytvára podielové fondy, sú
A: len príjmy správcovskej spoločnosti

Q: Predmetom dane daňovníka, ktorý je doplnkovou dôchodkovou spoločnosťou a vytvára doplnkové dôchodkové fondy, sú
A: len príjmy doplnkovej dôchodkovej spoločnosti

Q: Predmetom dane daňovníka, ktorý je dôchodkovou správcovskou spoločnosťou a vytvára a spravuje dôchodkové fondy, sú
A: len príjmy dôchodkovej správcovskej spoločnosti

Q: Predmetom dane daňovníka, ktorý je investičným fondom s premenlivým základným imaním, sú
A: príjmy tohto fondu vrátane príjmov podfondov, ktoré vytvára

Predmetom dane daňovníkov, ktorí nie sú založení alebo zriadení na podnikanie, sú príjmy z činností, ktorými dosahujú zisk alebo ktorými sa dá zisk dosiahnuť, a to vrátane príjmov z predaja majetku, príjmov z nájomného, príjmov z reklám, príjmov z členských príspevkov, príjmov, z ktorých sa daň vyberá podľa § 43 a príjmov na základe zmluvy o sponzorstve v športe.

Daňovníkmi sú aj:
- občianske združenia,
- nadácie,
- neinvestičné fondy a
- neziskové organizácie poskytujúce všeobecne prospešné služby

Daňovníkmi sú aj:
- záujmové združenia právnických osôb,
- profesijné komory,
- politické strany a politické hnutia,
- štátom uznané cirkvi a náboženské spoločnosti,
- obce,
- vyššie územné celky.

Od dane z príjmov právnických osôb sú oslobodené príjmy
- rozpočtových organizácií z prenájmu a z predaja majetku,
- plynúce z predaja majetku zahrnutého do konkurznej podstaty,
- obcí a vyšších územných celkov z prenájmu a predaja ich majetku,

Od dane z príjmov právnickej osoby sú oslobodené:
- výnosy z kostolných zbierok,
- výnosy z cirkevných úkonov,
- príspevky plynúce registrovaným cirkvám a náboženským spoločnostiam,
- členské príspevky podľa stanov, štatútu, zriaďovacích listín alebo zakladateľských listín prijaté záujmovými združeniami právnických osôb, profesijnými komorami, občianskymi združeniami vrátane odborových organizácií, politickými stranami a politickými hnutiami.

Q: Sadzba dane je pre právnickú osobu zo základu dane zníženého o daňovú stratu [...] % pre daňovníka, ktorý dosiahol za zdaňovacie obdobie zdaniteľné príjmy (výnosy) neprevyšujúce sumu [...] eur a pre iného daňovníka [...] %.
A: 15; 49 790; 21